**LIIKLUSREGISTRI ANDMETELE JUURDEPÄÄSU LEPING nr 16-00159/006**

**Maanteeamet**, registrikoodiga 70001490, asukohaga Pärnu mnt 463a, 10916 Tallinn (edaspidi Valdaja), mida peadirektori 31.08.2015 käskkirja nr 0223 alusel esindab peadirektori asetäitja liiklusohutuse ja ühistranspordi alal Meelis Telliskivi,

ja

**Häirekeskus** registrikoodiga 70007446, asukohaga Osmussaare 2, 13811 Tallinn (edaspidi Kasutaja), mida põhimääruse alusel esindab peadirektor Janek Laev,

edaspidi eraldi nimetatud käesolevas lepingus „**Pooleks**“ või koos „**Poolteks**“,

võttes muuhulgas aluseks:

* liiklusseaduse (edaspidi „**LS**“), eelkõige selle § 184 lg 5,
* Vabariigi Valitsuse 16.06.2011 määruse nr 75 „Liiklusregistri pidamise põhimäärus“;
* Vabariigi Valitsuse 24.04.2008 määruse nr 78 „Infosüsteemide andmevahetuskiht“;
* majandus- ja kommunikatsiooniministri 21.06.2011 määruse nr 46 „Liiklusregistri elektroonsetele andmetele juurdepääsu kord“,
* isikuandmete kaitse seaduse (edaspidi „**IKS**“),

sõlmisid käesoleva liiklusregistri andmetele juurdepääsu lepingu (edaspidi „**Leping**“) alljärgnevatel tingimustel:

1. **LEPINGU ESE**
   1. Lepingu esemeks on tasuta juurdepääs Kasutaja seaduses sätestatud avalike ülesannete täitmiseks vajalikele liiklusregistri andmetele (edaspidi „**Andmed**“) infosüsteemide andmevahetuskihi (X-tee) kaudu (edaspidi „**Teenus**“).
   2. Kasutajal on õigus Andmeid töödelda üksnes seaduses sätestatud avalike ülesannete täitmiseks ning eesmärgil, mis ei lähe vastuollu LS-s ja selle alusel kehtestatud õigusaktides ega muudes õigusaktides, sealhulgas IKS-s, sätestatuga.
   3. Kasutaja kinnitab Lepingu allkirjastamisega, et tal on õigus Teenuse kasutamiseks.
2. **LEPINGU DOKUMENDID**
   1. Lepingu dokumendid koosnevad Lepingust ja Lepingu lisadest. Lepingu lisad moodustavad Lepingu lahutamatu osa.
   2. Pooled juhinduvad Lepingu täitmisel lisaks Lepingule ja selle lisadele ka Eesti Vabariigis kehtivatest õigusaktidest, eeskirjadest ja standarditest ning vajadusel muudest vastava valdkonna tehnilistest dokumentidest.
   3. Lepingu sõlmimisel on sellel lisa nr 1 – Andmete loetelu.
3. **POOLTE KOHUSTUSED**
   1. **Valdaja kohustub:**
      1. tagama Lepingu lisas nr 1 toodud Andmete edastamise Kasutajale, kusjuures Valdaja ei võta endale kohustust probleemi/intsidendi lahendamiseks kindlaksmääratud aja jooksul;
      2. lahendama intsidente mõistliku aja jooksul;
      3. vajadusel andma selgitusi Kasutajale Lepingu eseme kohta.
   2. **Kasutaja kohustub:**
      1. töötlema Lepingu alusel saadud Andmeid üksnes õiguspärastel eesmärkidel ja täitma õigusakte;
      2. Andmeid mitte edastama ega muul viisil üle andma kolmandatele isikutele, välja arvatud seaduses sätestatud juhtudel, samuti mitte sõlmima lepinguid kolmandate isikutega Andmete töötlemiseks, loovutamiseks või muul viisil edasi andmiseks kolmandatele isikutele;
      3. tagama organisatsiooniliste, füüsiliste ja infotehniliste turvameetmetega Teenuse õiguspärase kasutamise;
      4. teavitama Valdajat viivitamatult intsidendist e-posti aadressile [itabi@mnt.ee](mailto:itabi@mnt.ee);
      5. teatama Valdajale viivitamatult Andmete kasutamise kirjelduse kolmandatele isikutele või avalikkusele teatavaks saamisest, infotehnoloogia vargusest ja muudest asjaoludest, mis võivad kaasa tuua Andmete kasutamise selleks õigust mitteomavate isikute poolt;
      6. mitte levitama Andmeid mistahes vormis, kui puudub viide Valdajale.
4. **KONFIDENTSIAALSUS**
   1. Lepingu sisu on avalik teave.
   2. Lepingu täitmisega seonduvad asjaolud, sealhulgas Andmed on juurdepääsupiiranguga teave ja seda ei ole Pooltel õigust avaldada kolmandatele isikutele ilma teise Poole kirjaliku nõusolekuta, välja arvatud juhtudel, kui see on õigusaktist tulenevalt Lepingu Poolele kohustuslik.
5. **JÄRELEVALVE JA VASTUTUS**
   1. Valdajal on igal ajal õigus kontrollida Andmete töötlemise seaduslikkust ja Lepingu tingimustele vastavust Kasutaja poolt. Selleks esitab Valdaja Kasutajale kirjaliku järelepärimise, millele Kasutaja peab sisuliselt vastama 5 tööpäeva jooksul.
   2. Kasutaja on teadlik, et endale Lepinguga võetud kohustuste, samuti Andmete, sealhulgas võimalike seadusest tulenevate isikuandmete töötlemise nõuete rikkumise, mittetäitmise või mittekohase täitmise korral on ta kohustatud kolmandatele isikutele või Valdajale hüvitama oma tegevuse või tegevusetusega tekitatud kahju täies ulatuses. Kui Kasutaja rikub seadusest või Lepingust tulenevaid Andmete töötlemise nõudeid, vastutab ta rikkumise eest Lepingu ja õigusaktidega sätestatud korras.
   3. Pooled on kokku leppinud, et Kasutaja kohustub omal kulul esindama Valdajat Lepinguga seotud vaidlustes (sh kohtuvaidlustes) kolmandate isikutega, kui vaidlus on tingitud Kasutaja poolt andmete õigustamata või väärkasutusest ning kandma kõik sellega kaasnevad menetluskulud.
6. **POOLTEVAHELISED TEATED**
   1. Pooltevahelised Lepinguga seotud teated peavad olema Lepinguga samas vormis, välja arvatud juhtudel, kui sellised teated on informatiivse iseloomuga, mille edastamisel teisele Poolele ei ole õiguslikke tagajärgi, või mis ei mõjuta Lepingu täitmist.
   2. Teade loetakse teise Poole poolt kättesaaduks, kui:
      1. teade on edastatud teisele Poolele elektronposti teel digitaalselt allkirjastatuna (teate edastamise päeval);
      2. teade on üle antud allkirja vastu (teate allkirjastamise kuupäeval);
      3. teade on saadetud postiasutuse poolt tähitud kirjaga teise Poole poolt näidatud aadressil (kui postitamisest on möödunud 3 päeva).
   3. Informatiivset teadet või muud teadet, milles on Lepingus või selle lisades eraldi kokku lepitud, võib edastada ka telefoni, faksi või elektronposti teel või muul sarnasel viisil.
7. **LEPINGU MUUTMINE JA VÕIMALIKE VAIDLUSTE LAHENDAMINE**
   1. Lepingut võib muuta Poolte kokkuleppel. Lepingu muudatused, mis ei ole vormistatud Lepinguga samas vormis, on tühised, kui Lepingust ei tulene teisiti. Lepingu muudatused tuleb vormistada Lepingu lisana. Lepingu muudatused jõustuvad pärast Poolte poolt allkirjastamist või muul Lepingus sätestatud juhul.
   2. Pooled kohustuvad rakendama kõiki kohaseid meetmeid, et lahendada Lepingust tulenevad vaidlusküsimused läbirääkimiste teel, mitte kahjustades seejuures Poolte Lepingust ja seadusest tulenevaid õigusi ega huve. Kui kokkulepet nimetatud viisil ei saavutata, lahendatakse kõik Lepingust tulenevad vaidlused Eesti Vabariigi õigusaktide kohaselt.
8. **LEPINGU KEHTIVUS**
   1. Leping jõustub selle allkirjastamisel Poolte poolt.
   2. Leping on sõlmitud tähtajaga 1 aasta. Nimetatud tähtaeg hakkab kulgema Lepingu jõustumisest.
   3. Juhul, kui vähemalt 1 kuu enne Lepingu punktis 8.2 nimetatud tähtaja saabumist ei esita üks Pool avaldust Lepingu lõpetamise kohta, pikeneb Leping automaatselt 1 aastaks. Pikenemiste arv ei ole piiratud.
   4. Poolel on õigus Leping erakorraliselt sellest etteteatamata üles öelda, kui teine Pool rikub oluliselt Lepingut. Oluliseks Lepingu rikkumiseks loetakse muu hulgas, kuid mitte ainult Lepingu tingimuste korduv rikkumine, samuti Kasutaja poolt Lepingu punktis 3.2 ja 5.1 nimetatud kohustuse rikkumine.
   5. Pooltel on õigus Leping igal ajal korraliselt üles öelda, teatades sellest teisele Poolele vähemalt 1 kuu ette.
   6. Kui mõni Lepingu punkt osutub tulevikus täielikult või osaliselt kehtetuks või mittetäidetavaks, jääb Leping muus osas kehtivaks.
   7. Lepingu kohta käivate õigusaktide muutumisel muudetakse sellest tuleneva vajaduse korral ka Lepingut ja selle lisasid.
   8. Lepingust tulenevad Kasutaja kohustused on kehtivad täies ulatuses iga Kasutaja ametniku, töötaja või muu isiku suhtes, kelle eest Kasutaja vastutab, samuti Kasutaja iga õigusjärglase suhtes, ning kõik Lepingust tulenevad Valdaja kohustused on kehtivad täies ulatuses iga Valdaja õigusjärglase suhtes. Õigusjärgluse korral tehakse Lepingusse vastavad muudatused, kui Pool seda nõuab.
9. **MUUD TINGIMUSED**
   1. Leping on sõlmitud elektroonilises vormis. Leping allkirjastatakse Poolte poolt digitaalselt.
   2. Pooltevaheline asjaajamiskeel on eesti keel.
   3. Kõigis küsimustes, mis ei ole reguleeritud Lepinguga, juhinduvad Pooled Eesti Vabariigi õigusaktidest.
10. **KONTAKTISIKUD**
    1. Poolte kontaktisikud Lepingu sisulisel täitmisel on:

**Valdaja: Kasutaja:**

Kaisa Piirsoo Martin Kajaste

Telefon: 620 1218 Telefon: 628 7424

E-post: [kaisa.piirsoo@mnt.ee](mailto:kaisa.piirsoo@mnt.ee) E-post: [martin.kajaste@112.ee](mailto:martin.kajaste@112.ee)

1. **POOLTE REKVISIIDID**

**Valdaja: Kasutaja:**

Maanteeamet Häirekeskus

Pärnu mnt. 463a Osmussaare 2

10916 TALLINN 13811 TALLINN

Telefon: (+372) 6119 300 Telefon: (+372) 6287 400

E-post: [info@mnt.ee](mailto:info@mnt.ee) E-post: [112@112.ee](mailto:112@112.ee)

Reg.nr.: 70001490 Reg.nr: 70007446

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

Lisa 1

**Liiklusregistri andmetele juurdepääsu**

**lepingu lisa nr 1:**

**Andmete loetelu**

1. Kasutajale võimaldatakse juurdepääs järgmistele liiklusregistri andmetele:

Teenuse nimi: **jlparing3.v2**

Sisend:

1. Juhiloa number või;
2. Juhi eesnimi või;
3. Juhi perekonnanimi või;
4. Juhi isikukood.

Väljund:

1. Nimi;
2. Eesnimi;
3. (isiku)kood;
4. Aadress;
5. Sünniaeg;
6. Sünnikoha riik;
7. Haldusüksus;
8. Juhiloa nr;
9. Loatüüp;
10. Väljaantud;
11. Kätteantud;
12. Kehtiv/lõpp
13. Staatus.

Teenuse nimi: **paring3.v1**

Sisend:

Väljund:

1. Registreerimismärk;
2. Registreerimismärgi tüüp
3. Registreerimistunnistuse nr
4. Registreerimistunnistuse väljastamise kuupäev
5. Tähtajalise registreerimise kehtivuse lõpu kuupäev
6. Esmase registreerimise kuupäev
7. Registreerimistunnistuse väljastaja andmed
8. ID-kood
9. VIN-kood (tehasetähis)
10. Sõiduki andmed:

* Kategooria;
* Mark
* Mudel
* Kere tüüp
* Mootori tüüp
* Mootori maht
* Mootori võimsus
* Ehitusaasta
* Värvus

1. Sõiduki käsutamise piirangud ja erimärkused;
2. Sõiduki omanik:

* Isiku- või äriregistri kood
* Nimi või perekonnanimi
* Eesnimi
* Elu- või asukoht
* Asukoha kood
* Muud andmed.

1. Sõiduki kaasomanik (kui sõiduk on kaasomandis, siis sõiduki teise omaniku andmed:

* Isiku- või äriregistri kood
* Nimi või perekonnanimi
* Eesnimi
* Elu- või asukoht
* Asukoha kood.

1. Sõiduki vastutav kasutaja:

* Isiku- või äriregistri kood
* Nimi või perekonnanimi
* Eesnimi
* Elu- või asukoht
* Asukoha kood.

1. Sõiduki kasutajate andmed.

Teenuse nimi: **vlaev**

Sisend:

Väljund:

1. Väikelaeva andmed;
2. Väikelaeva registreerimisnumber;
3. Väikelaeva tähis;
4. Väikelaeva nimi;
5. Ehitusaasta;
6. HIN-kood;
7. CE-märgis;
8. Registreerimistunnistus;
9. Registreerimistunnistuse väljastamise kuupäev;
10. Registreerimistunnistus kehtiv kuni;
11. Registreerimistunnistuse väljaandja;
12. Sõidupiirkond;
13. ID-kood;
14. Väikelaeva liik;
15. Väikelaeva kategooria;
16. Väikelaeva lisakategooria;
17. Mark;
18. Mudel;
19. Kere põhimaterjal;
20. Pikkus;
21. Laius;
22. Süvis;
23. Lubatud inimieste arv pardal või sõitjate arv;
24. Kandejõud;
25. Mahtuvus;
26. Tühimass;
27. Mootori tüüp;
28. Mootorite arv;
29. Maksimaalne lubatud võimsus;
30. Mootori number 1;
31. Mootori number 2;
32. Mootori number 3;
33. Purjepind;
34. Päritoluriik;
35. Väikelaeva omanik:

* Omaniku nimi,
* Omaniku eesnimi,
* Omaniku kood,
* Omaniku asukoht,
* Omaniku aadress,
* Omaniku indeks,
* Omaniku e-post,
* Omaniku telefon,
* Omaniku riik,
* Omaniku tüüp.

1. Väikelaeva vastutav kasutaja:

* Vastutava kasutaja nimi,
* Vastutava kasutaja eesnimi,
* Vastutava kasutaja kood,
* Vastutava kasutaja asukoht,
* Vastutava kasutaja aadress,
* Vastutava kasutaja indeks,
* Vastutava kasutaja e-post,
* Vastutava kasutaja telefon,
* Vastutava kasutaja riik,
* Vastutava kasutaja tüüp.

1. Olek;
2. Sõidupiirkond;
3. Juurdeehitus;
4. Piirangud;
5. Isikud: kaasomanik, hooldaja jne

Teenuse nimi: **vlaev\_tunn**

Sisend:

Väljund:

1. Nimi
2. Eesnimi
3. (isiku) kood
4. Aadress
5. EHAK
6. Sünniaeg
7. Sünnikoha riik
8. Väljaantud
9. Kehtivuse lõpp
10. Staatus
11. Juhi väikelaeva tunnistuse number
12. Juhi viimase väikelaeva tunnistuse number
13. Juhi tunnistuse sõidupiirkond

Teenus: liiklusregister.pol\_soidukid2.v1

Sisend:

Väljund:

1. Sisend:
2. Väljund:
3. Vastuse kood (0-ok; 1-ei leitud; 2-viga)
4. Veateade
5. Sõiduki sisemine identifikaator
6. Eelnev sõiduki sisemine identifikaator
7. Järgnev sõiduki sisemine identifikaatoor
8. Registreerimistunnistuse number
9. Registreerimismärk
10. Esmane registreerimine (dd.mm.yyyy)
11. Registreerimine eestis (dd.mm.yyyy)
12. VIN-kood
13. Sõiduk:

* Sõiduki kategooria
* Mark
* Mudel
* Väljalaskeaasta
* Värvus
* Kere tüüp
* Tüübikood
* Sõiduki tüüp
* Variant
* Versioon
* Autorongi mass kg
* CO2 kulu g/km
* Heitmenorm
* Mootori maht
* Mootori võimsus KW
* Mootori tüüp
* Käigukast
* Täismass kg
* Registrimass kg
* Tühimass kg
* Istekohti koos juhiga
* Seisukohti
* Kandevõime kg
* Pikkus mm
* Laius mm
* Kõrgus mm
* Telgi kokku
* Veotelgi
* Uste arv
* Juhitavaid telgi
* Teljekoormused
* Haagise lubatud suurima mass piduritega kg
* Haagise lubatud suurima mass piduriteta kg

1. Registreerimistunnistus
2. Registreerimistunnistuse väljastanud büroo
3. Reg.tunnistuse väljastamise kuupäev (dd.mm.yyyy)
4. Reg.tunnistus kehtiv kuni (dd.mm.yyyy)
5. Reg. tunnistuse märkused
6. Piirangu märkused
7. Sõiduki seisund
8. Sõiduki seisundi kuupäev
9. Olek registris
10. Kas sõiduk on liiklusesse lubatud (true/false)
11. Seotud viimane ülevaatus
12. Seotud isikud
13. Telje number
14. Lubatud teljekoormus kg
15. Registritelje koormus kg
16. Ülevaatus

* Teostatud ülevaatuse liik
* Ülevaatuse aeg (dd.mm.yyyy)
* Järgmise ülevaatuse aeg (dd.mm.yyyy)
* Ülevaatuse märge
* Ülevaatuse leitud rikked
* Ülevaatusel leitud rikete info
* Rikke nimetus
* Rikke tase
* Lisainfo rikke kohta

1. Isiku või ettevõtte sisemine identifikaator

* Seos
* Seos
* Eesnimi
* Pere- või ärinimi
* Isiku- või äriregistri kood
* Sünniaeg (dd.mm.yyyy)
* Sünnikoha riik
* Kontakttelefoni number
* Elu- või asukoht
* Kas isikul on kehtiv juhtimisõigus (true/false)
* Seotud juhilubade andmed
* Seotud juhtimisõiguse andmed
* Seotud juhtimisõiguse kategooriate andmed

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*